ЛОКАЛНИ АКЦИОНИ ПЛАН ЗА РАЗВОЈ СОЦИЈАЛНОГ ПРЕДУЗЕТНИШТВА ГРАДA ВРАЊА

2025 – 2028

****

Врање, септембар 2025.

# САДРЖАЈ

1. **Увод**
2. **Анализа тренутног стања**

2.1. Општи подаци о граду

2.2. Демографски подаци

2.3. Подаци о особама са инвалидитетом

2.3.1. Удружења особа са инвалидитетом

2.4. Подаци о женам жртвама породичног насиља

2.5. Подаци о избеглим и расељеним лицима

2.6. Релевантни локални актери за подршку социјалном предузетништву и запошљавању радно способних особа са инвалидитетом, жена жртава породичног насиља, избеглих и расељених лица

2.6.1. Социјална предузећа у граду

2.6.2. Установе социјалне заштите

2.6.3. Друге ресорне институције

2.7. SWOT анализа

1. **Стратешки циљеви**
2. **План активности са финансијским оквиром**
3. **Мониторинг и евалуација**
4. **Закључак**

# УВОД

Град Врање препознаје значај социјалног предузетништва као праксе која доприноси развоју заједнице, а посебно кроз стварање прилика за радну интеграцију и запошљавање осетљивих друштвених група са акцентом на радно способне особе са инвалидитетом, жене жртве породичног насиља, избегла и расељена лица.

Како је од изузетног зачаја постојање правног оквира на локалном нивоу, као и његова имплементација, приступило се изради Локалног акционог плана за развој социјалног предузетништва.

Локални акциони план за развој социјалног предузетништва Града Врања је јавни, стратешки документ којим се јасније идентификују и одређују потребе у области социјалног предузетништва, као и дефинишу развојне мере и активности за побољшање положаја осетљивих друштвених група, са посебним освртом на особе са инвалидитетом, жене жртве породичног насиља, избегла и расељена лица. Овај стратешки документ се доноси за период од 3 године, и у складу је са Законом о социјалном предузетништву Републике Србије, усвојеном у фебруару 2022. године, као и са Законом о професионалној рехабилитацији и запошљавању особа са инвалидитетом Републике Србије, усвојеном 2009. године.

# АНАЛИЗА ТРЕНУТНОГ СТАЊА

**2.1. Општи подаци о граду**

Град Врање налази се у јужној Србији, у централном делу Пчињског округа. Граничи се са пет општина Пчињског округа – Владичин Хан, Сурдулица, Босилеград, Бујановац и Трговиште, док се у северозападном делу граничи са три општине Покрајине Косово и Метохија (Косовска Каменица, Ново Брдо и Гњилане).

Територија града Врања заузима површину од 860 км2 састоји се од укупно 105 насеља и то градских насеља Врање и Врањска Бања (статус градске општине) и 103 сеоска насеља, која су организована у 32 месне заједнице.

Према првим резултатима пописа становништва у 2022. години, број становника на територији града је 74.381 становника/ца.

Средиште града је градско насеље Врање. Град се налази у северозападном делу Врањске котлине, на левој обали Јужне Мораве. Смештен је у подножју планина Пљачковице(1231м), Крстиловице (1154м) и Пржара (731м) и представља економски, административни, здравствени, образовни и културни центар Пчињског округа.

Кроз територију града Врања пролази главни крак Салцбург-Солун паневропског саобраћајног Коридора 10 (К-10), који представља једну од главних европских саобраћајних артерија друмског и железничког саобраћаја. Удаљеност Врања од главних привредних центара у земљи и непосредном окружењу је: Београд (347 км), Приштина (115 км), Ниш (120 км), Скопље (91 км), Солун (285 км) и Софија (215 км).[[1]](#footnote-1)

**2.2. Демографски подаци**

Град Врање, слично као и многи други градови у Републици Србији, суочава се са смањењем броја становништва. Низак наталитет, депопулација, миграције из руралних делова у градове, довели су до тога да је у последњих 20 година број становника знатно смањен, иако је у периоду пре 2002. године становништво бележило пораст. Према попису из 2022. године, Врање има 74.381 становника/ца, што је знатно мање него претходних година.

|  |  |  |  |  |  |
| --- | --- | --- | --- | --- | --- |
|  | **1981.** | **1991.** | **2002.** | **2011.** | **2022.** |
| **Број становника** | 82.527 | 86.518 | 87.288 | 83.524 | 74.381 |

Табела 1: Упоредни преглед броја становника Врања[[2]](#footnote-2)

**2.3. Подаци о особама са инвалидитетом**

Према подацима РЗС-а <https://data.stat.gov.rs/?caller=SDDB&languageCode=sr-Latn>, у 2022. години на територији града Врања је укупно 7.389 особа (старе 2 и више година) са инвалидитетом (односно са: проблеми са видом, проблеми са слухом, проблеми са ходом или пењањем степеницама, проблеми са памћењем/концентрацијом, проблеми са самосталношћу при одевању/ исхрани/ одржавању личне хигијене, проблеми са комуникацијом).

Према евиденцији Националне службе за запошљавање – филијала Врање, на дан 31.05.2025. године, образовна структура радно способних незапослених особа са инвалидитетом на територији града Врања је следећа:

* **Укупно: 187 (72 ж/115м)**
* **Без квалификације: 12** (5ж/7м)
* **Ниво 1 – општа: 58** (22ж/36м)
* **Ниво 2 – стручна: 16** (7ж/9м)
* **Ниво 3 – стручна: 57** (12ж/45м)
* **Ниво 4 – општа: 4** (3ж/1м)
* **Ниво 4 – стручна: 27** (15ж/12м)
* **Ниво 6.1 ОАС: 4** (3ж/1м)
* **Ниво 6.1 ОСС: 3** (3ж/0м)
* **Ниво 6.2 ОАС: 1** (0ж/1м)
* **Ниво 7.1 МАС/ИАС: 5** (2ж/3м)

**2.3.1. Удружења особа са инвалидитетом**

На територији града постоји осам релевантних удружења особа са инвалидитетом и два релевантна удружења ратних ветерана:

* Удружење за помоћ ментално недовољно развијеним особама – МНРО
* Међуопштинска организација савеза слепих и слабовидих Србије, Врање
* Међуопштинска организација глувих и наглувих, Врање – МОГИН
* Удружење дијализираних и трансплантисаних бубрежних инвалида
* Удружење особа са параплегијом
* Друштво онколошких пацијената
* Удружење мултипле склерозе
* Удружење „Говори гласно“, аутизам
* Удружење Српски ратни ветерани
* Покрет ветерана

**2.4. Подаци о женама жртвама породичног насиља**

Према Извештају о раду Центра за социјални рад у Врању за 2024. годину, евидентирано је укупно 183 особа женског пола жртава породичног насиља. Од тога 80 деце, 28 младих и 75 одраслих и старих лица.

Стручни радници Центра за социјални рад су едуковани за рад са жртвама породичног насиља. Међутим, и поред рада са жртвама насиља често се дешава да након судских поступака жртва (у највећем броју случајева жена) донесе одлуку да настави заједнички живот са насилним партнером. Повратак жртве у насилно окружење је најчешће из разлога што је жртва економски зависна, стамбено необезбеђена и под социјалним притиском околине.

Запошљавањем радно способних жена жртава породичног насиља, жене би се оснажиле и постале економски независне.

**2.5. Подаци о избеглим и расељеним лицима**

Центар за азил Врање званично је отворен као прихватни центар 30. маја 2017. у реновираном делу Мотела „Врање“ на улазу у град. Одлуком Владе Републике Србије од 16. јуна 2021. претворен је у центар за азил. Смештајни капацитет је 250 места.

У центру су тернутно смештена 55 избегла лица из Украјине. Од тога 25 жена, 17 мушкараца и 13 деце (једанаесторо школског узраста и двоје предшколског узраста). Од њих 55, самаца је 13 а породица 15.

Интерно расељених са Косова, на основу базе података Коемсаријата за избеглице и миграције Републике Србије, на територији града је око 5000 лица.

Један од битнијих препознатих проблема особа са инвалидитетом, жена жртава породичног насиља, избеглих и расељених лица је висок проценат њихове незапослености чиме се ствара потреба за развојем социјалног предузетништва, уз чију помоћ би се утицало на отварање нових радних места и побољшање њиховог положаја.

**2.6. Релевантни локални актери за подршку социјалном предузетништву и запошљавању радно способних особа са инвалидитетом, жена жртава породичног насиља, избеглих и расељених лица**

Релевантни локални актери за подршку социјалном предузетништву и запошљавању радно способних особа са инвалидитетом, жена жртава породичног насиља, избеглих и расељених лица и решавању њихових потреба и проблема су на првом месту социјално предузеће YUMCO – PRIZOSI DOO Врање, уз подршку наравно локалне самоуправе, установа социјалне заштите (Центар за социјални рад и Центар за развој локалних услуга социјалне заштите) као и других ресорних институција у овом случају Националне службе за запошљавање-филијала Врање.

**2.6.1. Социјална предузећа у граду**

**Привредно друштво за професионалну рехабилитацију и запошљавање особа са инвалидитетом YUMCO – PRIZOSI DOO Врање (скраћено пословно име YUMCO – PRIZOSI DOO) у даљем тексту Друштво**

Друштво је основано 18.03.2003. године.

Претежна делатност којом се Друштво бави је:

* 8899 – Остала непоменута социјална заштита без смештаја, по пртеходно прибављеној дозволи за обављање ове делатности од министарства надлежног за послове запошљавања, у складу са чланом 36. и37. Закона о професионалној рехабилитацији и запошљавању особа са инвалидитетом.

Поред претежне делатности Друштво обавља и следеће делатности:

* Припрема и предење текстилних влакана
* Производња тканина
* Довршавање текстила
* Производња плетених и кукичаних материјала
* Производња готових текстилних производа, осим одеће
* Производња тепиха и прекривача за под
* Производња ужади, канапа, плетеница и мрежа
* Производња нетканог текстила и предмета од њега, осим одеће
* Производња осталих текстилних предмета
* Производња кожне одеће
* Производња радне одеће
* Производња остале одеће
* Производња рубља
* Производња осталих одевних предмета и прибора
* Производња остале плетенине и кукичане одеће
* Производња обуће
* Посредовање у продаји текстила, обуће, крзна, обуће и предмета од коже
* Неспецијализована трговина на велико
* Трговина на мало текстилом у специјализованим продавницама
* Трговина на мало одећом у специјализованим продавницама
* Трговина на мало обућом и предметима од коже у специјализованим продавницама
* Друмски превоз терета.

Друштво може обављати и друге делатности, уколико за то испуњава услове предвиђене законом, осим оних делатности за које је неопходна изричита сагласност надлежног органа.

Друштво тренутно запошљава 15 особа са инвалидитетом, првог и другог степена инвалидитета, слабовиде, глувонеме и особе са физичким оштећењем.

Друштво може решити проблем запошљавања особа из осетљивих друштвених група јер су увек отворени за нова запошљавања, уз финансијску подршку ресорног Министарства, Локалне самоуправе и развојних програма међународних и осталих донатора.

На исти начин могло би се у догледно време решити и питање оснивања нових социјалних предузећа, чиме би се омогућило запошљавање већег броја особа из наше циљне групе (особе са инвалидитетом, жене жртве породичног насиља, избегла и расељена лица).

**2.6.2. Установе социјалне заштите**

**Центар за социјални рад**

Установа социјалне заштите и орган старатељства у Врању је Центар за социјални рад, који реализује програмске задатке из области социјалне заштите, породично – правне заштите и проширених права из социјалне заштите на основу Одлуке о социјалној заштити града, укључујући:

* право на једнократну помоћ;
* посебну новчану помоћ;
* право на опрему корисника за смештај у установу или другу породицу;
* право на путне трошкове за родитеље-старатеље деце са сметњама у развоју која су на редовном школовању;
* право на накнаду трошкова сахране и
* право на бесплатан оброк.[[3]](#footnote-3)

Центар за социјални рад има формиран Интерни Тим за насиље у породици. Овај тим је интердисциплинаран и чине га пет стручних радника Центра за социјални рад. Представник интерног тима за насиље учествује у Групи за координацију коју образује Основно јавно тужилаштво у Врању.

Руководилац интерног тима за насиље у породици у сарадњи са руководиоцима Служби и супервизорима учествује у доношењу одлуке о задуживању водитеља у конкретним случајевима насиља у породици, пружању подршке у вођењу случаја, укључивању стручних радника других профила у раду на случају, сарадњи са другим системима, а такође се чланови интерног тима укључују у рад на случајевима где је насиље откривено у раду на предметима по другом основу.

Ефекти примењених облика заштите су ти да се у свим случајевима зауставља акутно насиље, да су све жртве насиља адекватно заштићене.

**Центар за развој локалних услуга социјалне заштите**

Поред Центра за социјални рад, у Врању ради и Центар за развој локалних услуга социјалне заштите као установа социјалне заштите у надлежности града Врања. Формиран је 2008. године услед потребе да се социјална заштита у граду и Пчињском округу унапреди и ојача. Центар за развој локалних услуга социјалне заштите пружа пет врста услуга:

* [**Прихватилиште за одрасла и стара лица**](http://www.cszvr.org.rs/)**:** Функција прихватилишта је да прихвати и привремено збрине сва лица у стању социјалне потребе. Збрињавају се лица која се тренутно налазе у ситуацији да су витално угрожена због тешког здравственог стања, лоше материјалне ситуације, нерешеног стамбеног проблема, друштвено негативног понашања. Капацитет Прихватилишта је 35 корисника;
* [**Прихватилиште за жртве насиља у породици – Сигурна кућа**](http://www.cszvr.org.rs/)**:** У Сигурној кући се обезбеђује смештај, исхрана, психосоцијална подршка, правна помоћ, као и физичка и егзистенцијална сигурност и безбедност жртве. **Капацитет**Сигурне куће је 10 корисница. Смештај у Сигурној кући реализује се издавањем упута надлежног Центра за социјални рад, а услуга смештаја се пружа до успостављања другог одговарајућег облика заштите, најдуже до шест месеци;
* [**Дневни боравак за децу, младе и одрасле са телесним инвалидитетом и интелектуалним тешкоћама**](http://www.cszvr.org.rs/)**:** Основни циљ услуге је унапређење квалитета живота корисника у властитој социјалној средини, кроз одржавање и развијање социјалних, психолошких и физичких функција и вештина, како би се у што већој мери оспособили за самосталан живот. Кроз ову дневну услугу у заједници, корисници у организованом окружењу задовољавају развојне потребе, стичу и развијају животне вештине, личну и друштвену одговорност. Услуга дневног боравка обухвата превоз, дневно физичко збрињавање и исхрану (два оброка), адекватну бригу и негу током боравка, васпитно-образовни рад, радно-окупационе и рекреативне активности, социјализацију у отвореној средини, сарадњу са родитељима и психосоцијалну подршку породици. Услуга има капацитет од 20 корисника;
* [**Лични пратилац детета**](http://www.cszvr.org.rs/)**:** Ова услуга функционише у сарадњи са локалном самоуправом и образовним установама са територије града;
* [**Помоћ у кући за одрасла и старија лица**](http://www.cszvr.org.rs/)**:** Услуга је намењена особама старијим од 65 година, која имају ограничења физичких и психичких способности услед којих нису у стању да независно живе у својим домовима без редовне помоћи у активностима дневног живота, неге и надзора при чему је породична подршка недовољна или није расположива.[[4]](#footnote-4)

**2.6.3. Друге ресорне институције**

**Национална служба за запошљавање – филијала Врање**

Допринос НСЗ-а унапређењу положаја особа са инвалидитетом посебно се огледа кроз мере активне политике запошљавања, имајући у виду посебне програмске линије за осетљиве друштвене групе, пример: Субвенциjа зараде за особе са инвалидитетом без радног искуства, Јавни радови на којима се ангажују особе са инвалидитетом, Субвенција за самозапошљавање за незапослене особе са инвалидитетом итд. ( <https://www.nsz.gov.rs/>)

**2.7. SWOT анализа**

|  |  |
| --- | --- |
| **СНАГЕ** | **СЛАБОСТИ** |
| * Постојање и спремност релевантних локалних актера за подршку социјалном предузетништву и запошљавању радно способних особа са инвалидитетом, жена жртава породичног насиља, избеглих и расељених лица и решавању њихових потреба и проблема, на првом месту социјалног предузећа YUMCO – PRIZOSI DOO Врање, уз подршку локалне самоуправе, установа социјалне заштите (Центар за социјални рад и Центар за развој локалних услуга социјалне заштите) као и других ресорних институција у овом случају Националне службе за запошљавање-филијала Врање. | * Финансијски изазови. * Постојање само једног социјалног предузећа на територији града Врања. |
| **ШАНСЕ** | **ПРЕТЊЕ** |
| * Развојни програми међународних и осталих донатора. * Могућност радне интеграције и запошљавања осетљивих друштвених група са акцентом на радно способне особе са инвалидитетом, жене жртве породичног насиља, избегла и расељена лица. | * Изазови друштвено-економских кретања. |

**ЗАКЉУЧАК**

Снага јесте постојање и спремност релевантних локалних актера за подршку социјалном предузетништву и запошљавању радно способних особа са инвалидитетом, жена жртава породичног насиља, избеглих и расељених лица и решавању њихових потреба и проблема. Међутим, број и осетљивост предметне друштвене категорије, захтева улагање у њихову едукацију као и у опрему и просторне капацитете постојећег и оснивање нових социјалних предузећа. Финансијска средства јесу изазов. Добар потенцијал у реализацији активности представљају развојни програми међународних и осталих донатора. Први корак ка решавању проблема представља постојање правног оквира на локалном нивоу, као и његова имплементација, зато се и приступило изради Локалног акционог плана за развој социјалног предузетништва Града Врања.

# СТРАТЕШКИ ЦИЉЕВИ

Aнализа стања положаја особа са инвалидитетом, жена жртава породичног насиља, избеглих и расељених лица у Врању показује да постоје одређени проблеми и изазови, односно, могућности за побољшање, као и да је Град Врање решен да се посвети овим изазовима и да омогући побољшање њиховог положаја и унапређење социјалног предузетништва.

На основу резултата анализе тренутног стања, а имајући у виду да је општи циљ овог документа побољшање положаја особа са инвалидитетом, жена жртава породичног насиља, избеглих и расељених лица и унапређење социјалног предузетништва у Врању, дефинисани су посебни стратешки циљеви и активности које ће у периоду важења акционог плана допринети остварењу постављених циљева. Посебни стратешки циљеви односе се на: развијање социјалног предузетништва; професионалну рехабилитацију радно способних особа са ивалидитетом, жена жртава породичног насиља, избеглих и расељених лица (подршка њиховом запошљавању); материјалну сигурност и инклузију особа са инвалидитетом, жена жртава породичног насиља, избеглих и расељених лица.

**ОПШТИ ЦИЉ:**

**Побољшање положаја особа са инвалидитетом, жена жртава породичног насиља, избеглих и расељених лица и унапређење социјалног предузетништва у Врању.**

**ПОСЕБНИ ЦИЉЕВИ**

1. Развијање социјалног предузетништва.
2. Професионална рехабилитација радно способних особа са инвалидитетом, жена жртава породичног насиља, избеглих и расељених лица кроз подршку њиховом запошљавању, економским мерама и подстицајима, у сарадњи са социјалним предузећима и донаторима.
3. Материјална сигурност и инклузија особа са инвалидитетом, жена жртава породичног насиља, избеглих и расељених лица.

# ПЛАН АКТИВНОСТИ СА ФИНАНСИЈСКИМ ОКВИРОМ

**ПОСЕБНИ ЦИЉ 1. Развијање социјалног предузетништва**

|  |  |  |  |  |  |  |
| --- | --- | --- | --- | --- | --- | --- |
| **Мере** | **Активности** | **Индикатори** | **Очекивани резултати** | **Одговорни актери** | **Рок** | **Ресурси** |
| **Оснивање механизма за развој социјалног предузетништва** | Оснивање Савета за развој социјалног предузетништва града Врања | Донето Решење Градског већа о именовању чланова Савета за развој социјалног предузетништва | ЈЛС прати реализацију активности и постигнуте резултате из ЛАП-а за развој социјалног предузетништва | Градска управа  Градско веће | 2025. | - |
| **Оснаживање локалних механизама за развој социјалног предузетништва** | Успостављање сарадње свих актера у граду Врању задужених за социјално предузетништво | Број установа и институција  Број одржаних састанака годишње  Успостављен механизам сарадње | Успостављена сарадња наведених актера доприноси ефикасности мера и активности које се спроводе из ЛАП-а за развој социјалног предузетништва | Градска управа  Савет за развој социјалног предузетништва града Врања | Од 2026. континуирано | - |
| **Увођење социјалног предузетништва у рад града** | Укључивање социјалног предузетништва у све конкурсе које финансира град | Број конкурса у којима је услов/критеријум укључивање социјалног предузетништва | ЈЛС боље одговара на потребе особа са инвалидитетом, жене жртве породичног насиља, избегла и расељена лица | Градска управа  Руководиоци свих Одељења Градске управе  Савет за развој социјалног предузетништва града Врања | Од 2026. континуирано | Буџет града, донаторска средства (развојни програми међународних и осталих донатора) |

**ПОСЕБНИ ЦИЉ 2. Професионална рехабилитација радно способних особа са инвалидитетом, жена жртава породичног насиља, избеглих и расељених лица кроз подршку њиховом запошљавању, економским мерама и подстицајима, у сарадњи са социјалним предузећима и донаторима.**

|  |  |  |  |  |  |  |
| --- | --- | --- | --- | --- | --- | --- |
| **Мере** | **Активности** | **Индикатори** | **Очекивани резултати** | **Одговорни актери** | **Рок** | **Ресурси** |
| **Оснаживање социјалног предузећа YUMCO – PRIZOSI DOO Врање** | Улагање у просторне капацитете социјалног предузећа YUMCO – PRIZOSI DOO Врање | Просторни капацитети  (као предуслов за запошљавање радно способних особа са инвалидитетом, жена жртава породичног насиља, избеглих и расељених лица) | Простор социјалног предузећа YUMCO – PRIZOSI DOO Врање унапређен | Градска управа  Савет за развој социјалног предузетништва града Врања | Од 2026. континуирано | Ресорно Министарство,  Буџет града, донаторска средства (развојни програми међународних и осталих донатора) |
| Набавка потребне опреме | Опрема  (као предуслов за запошљавање радно способних особа са инвалидитетом, жена жртава породичног насиља, избеглих и расељених лица) | Потребна опрема набављена |
| **Подршка за оснивање нових социјалних предузећа на територији града Врања** | Улагање у просторне капацитете новооснованих социјалних предузећа | Просторни капацитети  (као предуслов за запошљавање радно способних особа са инвалидитетом, жена жртава породичног насиља, избеглих и расељених лица) | Простор новооснованих социјалних предузећа унапређен | Градска управа  Савет за развој социјалног предузетништва града Врања | Од 2026. континуирано | Ресорно Министарство,  Буџет града, донаторска средства (развојни програми међународних и осталих донатора) |
| Набавка потребне опреме | Опрема  (као предуслов за запошљавање радно способних особа са инвалидитетом, жена жртава породичног насиља, избеглих и расељених лица) | Потребна опрема набављена |
| **Запошљавање радно способних особа са инвалидитетом, жена жртава породичног насиља, избеглих и расељених лица** | Успостављање сарадње са социјалним предузећем YUMCO – PRIZOSI DOO Врање  Успостављање сарадње са новооснованим социјалним предузећима | Број запослених радно способних особа са инвалидитетом, жена жртава породичног насиља, избеглих и расељених лица | Успостављена сарадња са социјалним предузећем YUMCO – PRIZOSI DOO Врање  Успостављена сарадња са новооснованим социјалним предузећима  Радно способне особе са инвалидитетом, жене жртве породичног насиља, избегла и расељена лица запослена | Градска управа  Савет за развој социјалног предузетништва града Врања | Од 2026. континуирано | Буџет града, донаторска средства (развојни програми међународних и осталих донатора) |

**ПОСЕБНИ ЦИЉ 3. Материјална сигурност и инклузија особа са инвалидитетом, жена жртава породичног насиља, избеглих и расељених лица.**

|  |  |  |  |  |  |  |
| --- | --- | --- | --- | --- | --- | --- |
| **Мере** | **Активности** | **Индикатори** | **Очекивани резултати** | **Одговорни актери** | **Рок** | **Ресурси** |
| **Унапређење положаја особа са инвалидитетом, жена жртава породичног насиља, избеглих и расељених лица** | Јавни радови на којима се ангажују особе са инвалидитетом, жене жртве породичног насиља, избегла и расељена лица | Број ангажован  их особа са инвалидитетом, жена жртава породичног насиља, избеглих и расељених лица | Особе са инвалидитетом, жене жртве породичног насиља, избегла и расељена лица укључена у јавне радове | Градска управа  Савет за развој социјалног предузетништва града Врања  Национална служба за запошљавање – филијала Врање | Од 2026. континуирано | Буџет града  НСЗ |

# МОНИТОРИНГ И ЕВАЛУАЦИЈА

Процес мониторинга и евалуације спровођења Локалног акционог плана за развој социјалног предузетништва Града Врања, врши именовани Савет за развој социјалног предузетништва града Врања. Савет прати реализацију активности и оцењује њихове резултате.

У том процесу кључни су индикатори успеха (број запослених радно способних особа са инвалидитетом, жена жртава породичног насиља, избеглих и расељених лица, обим финансијске подршке...).

Праћење реализације активности врши се одржавањем благовремених састанака Савета са релевантним актерима. На основу остварених резултата Савет за развој социјалног предузетништва града Врања сачињава извештај о реализацији који доставља градоначелнику.

Извештај о реализацији Локалног акционог плана за развој социјалног предузетништва Града Врања треба да садржи процену делотворности свих мера као и њихов утицај на циљну групу и представља основни документ на основу којег ће се радити ревизија плана и вршити прилагођавање мера.

# ЗАКЉУЧАК

Од изузетне је важности постојање Локалног акционог плана за развој социјалног предузетништва Града Врања, као и његова имплементација. На тај начин допринеће се побољшању положаја особа са инвалидитетом, жена жртава породичног насиља, избеглих и расељених лица и унапређењу социјалног предузетништва на територији града Врања.

Чињеница је да особе са инвалидитетом, жене жртве породичног насиља, избегла и расељена лица представљају важан сегмент друштва, а висок проценат њихове незапослености ствара потребу за развијањем и оснаживањем социјалног предузетништва уз чију помоћ ће се утицати на раст и развој привреде као и на отварање нових радних места.

Охрабрује спремност на сарадњу и ангажовање релевантних локалних актера за подршку социјалном предузетништву и запошљавању радно способних особа са инвалидитетом, жена жртава породичног насиља, избеглих и расељених лица и решавању њихових потреба и проблема, на првом месту социјалног предузећа YUMCO – PRIZOSI DOO Врање, уз подршку локалне самоуправе, установа социјалне заштите (Центар за социјални рад и Центар за развој локалних услуга социјалне заштите) као и других ресорних институција у овом случају Националне службе за запошљавање-филијала Врање.

1. План развоја града Врања за период 2021 – 2030.година, доступно на:

   <https://www.vranje.rs/uploads/files/2241-787-nacrt_plana_razvoja_grada_vranja_2021.pdf> [↑](#footnote-ref-1)
2. Упоредни преглед броја становника општине Врање. Доступно на: <https://pod2.stat.gov.rs/ObjavljenePublikacije/Popis2011/Knjiga20.pdf> [↑](#footnote-ref-2)
3. <https://www.csr-vranje.rs/> [↑](#footnote-ref-3)
4. http://www.cszvr.org.rs/ [↑](#footnote-ref-4)